

**Definisanje autorskih prava i prava vlasništva u okviru projekta „Moja priča je važna/My Story Matters“**

TPO Fondacija sa partnerima; Austrijskim kulturnim forumom, Goethe Institutom, Francuskim Institutom i EU Delegacijom te u saradnji sa Centrom za interkulturalni dijalog iz Makedonije, Udruženjem „Ženske studije i istraživanje“ iz Srbije i Nevladinom fondacijom „Institut za socijalne inovacije“ iz Crne Gore pokreće projekat „Moja priča je važna“ u okviru kojeg želi zabilježiti autentične priče osoba koje su diskriminirane po bilo kojem osnovu, a koje će stvoriti interes za drugo i drugačije te prostor za kritičko propitivanje, dijalog, razumijevanje i podizanje svijesti.

Materijali koji će nastati u okviru projekta su u umjetničkoj i pedagoškoj formi (kratki filmovi, fotografije, književne priče, digitalni priručnik), a zasnivaju se na intervjuima sa osobama koje su diskriminirane po bilo kojem osnovu.

Svi/e učesnici/e projekta koji/e budu stvarali/e umjetnički i pedagoški sadržaj te oni/e koji/e budu kreirali/e i vodili/e intervjue kao i osobe koje daju intervju će imati pravo nad autorstvom.

Glavni nositelj vlasništva nad svim materijalima koji nastanu u okviru projekta „Moja priča je važna/My Story Matters“ je TPO Fondacija koja će podijeliti vlasništvo sa organizacijama sa kojima surađuje na projektu, a detalji će se regulisati posebnim ugovorom riješiti.

Materijali će se moći reproducirati u obrazovne svrhe bilo kojom metodom. Formalna dozvola nositelja vlasništva materijala će biti potrebna za takve namjene. Za kopiranje u drugim okolnostima, za postavljanje na Internet (web portale) ili za ponovnu upotrebu u drugim publikacijama, za prijevod ili prilagođavanje, mora se dobiti prethodno pismeno dopuštenje od nositelja vlasništva materijala nastalog u okviru projekta.

Program direktorica TPO Fondacije

Zilka Spahić Šiljak:

\_\_\_\_\_\_\_\_\_\_\_\_\_\_

Mjesto i datum: \_\_\_\_\_\_\_\_\_\_\_\_\_\_\_\_\_\_